钦定古今图书集成/明伦汇编/氏族典/第503卷 > 陆光祖
## 钦定古今图书集成/明伦汇编/氏族典/第503卷 > 陆光祖

按《明外史陆光祖传》：“光祖字与绳，平湖人。祖淞、父杲，
皆进士。淞，光禄卿，杲刑部主事。光祖举嘉靖二十六
年进士，除濬县知县，迁南京礼部主事，历进大理卿。
丁父艰，万历五年，起故官。张居正以夺情杖言者，光
祖遗书规之。迁工部右侍郎，以议漕粮改折忤居正，
御史张一鲲论之，光祖遽引归。十一年召为吏部右”
侍郎。由左侍郎出为南京工部尚书，引疾去。十五年，
起南京刑部尚书，入为吏部尚书。二十年，以推用饶
伸、万国钦忤旨，引罪力求去。在籍五年卒，谥“庄简。”光
祖清强有识，练达朝章。每议大政，一言辄定。然好任
机术，时以气陵人，故多不理于口云。